# Allianz Arena

### Из пројекта Википедија

Координате: 48° 13' 7" СГ Ш, 11° 37' 28" ИГД

Osnovni podaci
Početak radova | 21. oktobar 2002.
Vrijeme izgradnje | 30 mjeseci
Otvorenje | 30. maj 2005.
Procijenjeni troškovi gradnje | 340 miliona evra
Natkrivena površina | 37.600 m²
Visina | 51 m
Širina | 227 m
Dužina | 258 m
Teren | 68 m x 105 m
Ugrađeni beton | 100.000 m³ stadion 100.000 m³ garaža
Ugrađeni čelik | 20.000 t stadion 16.000 t garaža
Betonska površina | 335.000 m²
Ukupni kapacitet | 69.901
Sjedeća mjesta | 66.000
Zakupljena mjesta | 2.200
Mjesta u loži | 1.374
Mjesta za invalidska kolica | 200
Prodajna mjesta za karte | 54
Dječji vrtići | 2
Kiosci | 28
Restorani | 1 à la carte i 2 za susrete navijača
Parkirališta | 11.500
Parkirališta za autobuse | 350

Allianz Arena u izgradnji
Crvena boja za potrebe Bajerna, plava za potrebe 1860 Minhena, a bijela za njemačku reprezentaciju i sve druge događaje u Areni
Allianz Arena iz vazduha, malo prije završetka radova (januar 2005.)

Allianz Arena je jedan od najmodernijih stadiona na svijetu smješten u sjevernom dijelu Minhena. Firma Allianz je kupila pravo da stadion nosi njeno ime sljedećih 30 godina. Kada se igraju utakmice Lige šampiona stadion nosi ime München Arena, a za vrijeme Svjetskog prvenstva u fudbalu, stadion će nositi ime FIFA WM-Stadion München, zbog zabrane FIFA-e da stadioni koriste imena nekog sponzora.

Dva profesionalna fudbalska kluba iz Minhena se koriste ovim stadionom, FC Bayern München i FC TSV 1860 München od sezone 2005./06. Prije toga su oba kluba koristila ‘’Olympia Stadion’’ (Olimpijski stadion).

## [уреди] Specifikacije stadiona

### [уреди] Lokacija Arene

Arena je smještena na sjevernom krajnjem dijelu grada na poljani Frutmaning. S gradskom mrežom javnog prijevoza povezana je podzemnom željeznicom, udaljena svega 16 minuta vožnje od središta grada. U neposrednoj blizini se nalazi i važan saobraćajni čvor autoput "Minhen-Nord", pa je tako stadion lako dostupan iz svih važnijih putnih pravaca (Štutgart, Nirnberg, Regensburg i Salcburg). Na prilazima stadionu ulice su proširene na 4 trake, a izgrađen i poseban prilaz stadionu.

### [уреди] Kapacitet

16. januara 2006. godine, grad Minhen je odobrio proširenje kapaciteta sa 66.000 mjesta na 69.901 (uključujući tribinu bez sjedećih mjesta). U nižem dijelu tribina, kapacitet je 20.000 sjedećih mjesta. U srednjem dijelu tribina, kapacitet je 24.000, a na višem dijelu kapacitet je 22.000 sjedećih mjesta. Uglovi donjeg dijela tribine mogu biti postavljeni tako da omogućuju dodatnih ukupno 3.120 stojećih mjesta. U ukupni kapacitet uključeno je i 2.200 poslovnih sjedećih mjesta, 400 sjedećih mjesta za javnost, 106 luksuznih sjedećih mjesta i 200 mjesta za invalidska kolica. Za prvenstvene i kup utakmice, kapacitet može biti 69.901. Ali, zbog odredbi UEFE, u evropskim takmičenjima ukupni kapacitet mora biti maksimalno 66.000. Krov natkriva sve gledaoce, iako vjetar može preusmjeriti padaline tačno na tribine. Igralište uopšte nije natkriveno.

Allianz Arena nudi brojne usluge unutar samog stadiona ili u sklopu kompleksa stadiona. Fan-šop za oba kluba, brojni restorani, čak i dva dječja vrtića izvan stadiona, ali u njegovom kompleksu.

U Areni postoje čak 10 svlačionica. 4 su za igrače. Dvije su za domaćina (Bayern ili 1860 München), a preostale dvije za gostujuću ekipu. Četiri svlačionice su za trenere, a dvije na raspolaganju imaju sudije. Postoje i dvije sobe veličine 110 m² za zagrijavanje igrača pred utakmicu. Arena je snadbevena i sa 550 klozeta i 190 monitora.

### [уреди] Dimenzije

Stadion: 258 m x 227 m x 50 m
Prostor za igranje: 120 m x 83 m
Igralište: 105 m x 68 m
Parkirna garaža: 270.000 m²

### [уреди] Konstrukcija

Stadion:

  Ukupna količina armiranog betona: 120.000 m³
  Ukupna količina gvožđa: 22.000 t

Garaža:

  Ukupna količina armiranog betona: 85.000 m³
  Ukupna količina dvožđa: 14.000 t

Fasada arene je izgrađena od 2.874 ploha koje su pokrivene izuzetno tankim specijalnim folijama od samo 0.2 milimetra. Svaka ploha može imati crveno, plavo ili bijelo obojenje. Pomični zastori koji su instalirani ispod krova mogu biti izvučeni da štite od sunca.

### [уреди] Parkiralište

Gosti svoja vozila mogu parkirati u najvećem parking kompleksu u Evropi. Četverokatna garaža ima ukupno 9.800 parkirnih mjesta. Za autobuse postoje nevjerovatna 350 mjesta (240 na sjevernom i 110 na južnom ulazu). 130 parkirnih mjesta je rezervirano za invalide.

### [уреди] Prostor oko Arene

Podzemna željeznica završava malo prije južnog ulaza. Svako ko želi na stadion, prolazi kroz park koji je oblikovan tako da vodi prema ulazu. Dalje se nastavlja šetalište koje se uzdiže prema ulazima u stadion.

### [уреди] Vlasnici i sponzori

Njemačka tvrtka Allianz je platila ogromnu svotu novca da bi joj bilo omogućeno da se u imenu stadiona koristi njeno ime narednih 30 godina. Bayern je otkupio preostalih 50% dionica koje je držao TSV 1860 Minhen za 11 miliona funti, te će do 2010. godine plaćati 1860 Minhenu 50% profita.

### [уреди] Cijena

Cijena izgradnje samog stadiona je 286 miliona evra. No, dodatni troškovi (plaćanje radnika, stavljanje podloge) su nabili još 54 miliona evra, te ispada da je konačna cijena 340 miliona evra. No, tu još nije kraj. Država i grad Minhen su potrošili dodatnih 210 miliona evra za razvitak infrastrukture i okolnog područja. To znači da je Allianz Arena koštala 550 miliona evra.

### [уреди] Reakcije

14. januara 2005., na godišnjem sastanku, otkriveno je da se mnogi gledaoci žale na promaju koji dolazi kroz otvorene ulaze stadiona. Odlučeno je da će se postaviti ulazna vrata s mogućnošću zatvaranja. Sada je gledaocima udobnije da prate utakmice.

Ultrasi i ostali navijači takođe negoduju zbog neobično strogih pravila ponašanja unutar stadiona. Na primjer, ne smije se unositi megafon ili zastava koju navijač nosi razmotanu, niti zastava veličine veće od 1 metra. Navijači takođe kažu da nemaštovite i neudobne stolice bacaju sijenku na ugođaj. Ali najveća pogreška, smatraju Ultrasi, je velika i visoka gvozdena ograda koja ničemu ne služi, jer Ultrasi nisu huligani.

Zbog velike komercijalizacije kluba i stadiona, te zbog medijski neukusnih poteza koje izvodi uprava Bajerna, mediji su stadion preimenovali u Arogant Arenu.

## [уреди] Povijest stadiona

Alllianz Arena na dan otvaranja

21. oktobra 2001. godine, provelo se glasanje među navijačima i stanovnicima Minhena, je li potreban novi stadion? Više od 2/3 ispitanika je reklo da je potrebno.

Švajcarska firma Herzog & de Mauron je iznijela koncept o svijetlećim folijama., koji je, naravno, prihvaćen. Nakon određenih planova, gradnja je počela u jesen 2002, a završila u aprilu 2005.

## [уреди] Dan otvaranja

30. maj 2005. TSV 1860 je odigrao prijateljsku utakmicu s 1. FC Nürnbergom , a idući dan Bajern protiv Njemačke reprezentacije. Za obje utakmice karte su bile razgrabljene mjesecima prije.

Patrik Milhraum je prvi strijelac službenoga gola na stadionu.

2. juna, odigrana je utakmica između FC Bajerna i TSV 1860, koju su TSV "Lavovi" dobili 1-0 pogotkom Paula Agostina.

Prvi takmičarski gol je zabio Ovenen Hargreaves protiv Borusija Menhengladbaha . Ostalo je 3-0 za Bajern.

Prvi gostujući gol u takmičarskoj utakmici je postigao Dinamo Drezden.

Prvi gostujući gol protiv Bajerna je zabio Miroslav Klose, i to u prvoj minuti susreta. No, to je bilo sve što je Verder u toj utakmici napravio, jer je Bajern pobijedio s 3-1.

U Allianz Areni, Bajern je srušio svoj vlastiti rekord; radi se o 10 uzastopnih domaćih ligaških pobjeda.

## [уреди] Svjetsko prvenstvo u fudbalu 2006.

| За више информација погледајте Светско првенство у фудбалу 2006..

Pogled na Arenu iznutra

Ime se za potrebe SP-a poništilo zbog sponzora u imenu. Arena je tako ponijla ime FIFA World Cup Stadium München.

### [уреди] Utakmice u Areni

- 9. juna 2006. Njemačka – Kostarika (otvaranje Prvenstva)
- 14. juna 2006. Tunis – Saudijska Arabija
- 18. juna 2006. Brazil – Australija
- 21. juna 2006. Obala Slonovače – Srbija i Crna Gora
- 24. juna 2006. 1/16 finala: Pobjednik Grupe A – drugi iz grupe B
- 5. jula 2006. 1/2 finala: Pobjednik utakmice 59 – Pobjednik utakmice 60

Добављено из "http://sr.wikipedia.org../../../a/l/l/Allianz_Arena_e0b3.html"

Категорије страница: Фудбал у Немачкој · Фудбалски стадиони

##### Views

- Чланак
- разговор
- Тренутна ревизија

##### Претрага

##### Други језици

- Bosanski
- Català
- Česky
- Dansk
- Deutsch
- Ελληνικά
- English
- Español
- Eesti
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Русский
- Simple English
- Slovenčina
- Svenska
- Türkçe
- Tiếng Việt
- 中文